સમગ્ર વિશ્ર્વ સીતા-રામમય છે એમ કહીને ગોસ્વામીજીએ પૂરા જગતની વંદના કરી. અસુરોની પણ વંદના કરી, કારણ કે લંકામાં પણ વિભીષણ હોય છે અને અયોધ્યામાં પણ મંથરા હોય છે. શુભમાં પણ કોઈ અશુભ તત્ત્વ રહે છે અને અશુભની સૃષ્ટિમાં પણ કોઈ શુભ તત્ત્વ રહેતું હોય છે. એથી સૌની વંદના કરી, પછી તુલસીનો રાષ્ટ્રવાદ, લોકો કહે છે તુલસી પીટી-પીટાઈ વાતો કરે છે, એક પરંપરાવાદી છે, ખેર... જેની જે સમજ, પરંતુ તુલસીનો રાષ્ટ્રવાદ જુઓ, તુલસીનો વિશ્ર્વવાદ જુઓ. તુલસીને રઘુવંશની કથા કહેવી છે પણ સૌથી પહેલાં રામની નહીં, રાષ્ટ્રની વંદના કરી છે. તમે ચોપાઈ શોધી શકશો, રાષ્ટ્રવાદ સૌથી પહેલાં છે. ગોસ્વામીજીએ પહેલાં રાષ્ટ્રની વંદના કરી છે પછી રાજાની વંદના કરી છે.